U Izjavi koju je dekanka medicinskog fakulteta u Nišu prof dr Dobrila Stanković Djordjević dala portalu Južne Vesti nigde nije demantovala tačnost podataka koje sam izneo u mojoj objavi na facebook-u, već je samo potvrdila brutalno kršenje procedure i ono najgore KRŠENJE PRAVILNIKA koji je u obavezi kao dekanka da poštuje. Dakle, u Izjavi dekanka kaže:

1. „Komisiju treba da čine kardiohirurzi i eventualno vaskularni hirurg a ne ortoped i neurohirurg kako je predloženo od strane Katedre i Izbornog Veća Fakulteta“..... zaista skandalozna izjava koja upravo pokazuju selektivnost u postupanju dekanke i šefa katedre za hirurgiju prof dr Miroslava Stojanovića. Po kom članu Pravilnika važi ovo pravilo? Kako je moguće da ovo pravilo važi samo za kardiohirurgiju a ne i za ostale grane hirurgije? U mandatu dekanke izabrani su za redovne profesore na neurohirurgiji i vaskularnoj hirurgiji kolege u čijim komisijama su bili ortopedi?!? Za izbor u zvanje redovnog profesora na neurohirurgiji ortoped je bio čak predsednik komisije a za izbor u zvanje redovnog profesora na vaskularnoj hirurgiji ortoped je bio član komisije. Kako to da ova pravila ne važe samo za kardiohirurgiju i za moj izbor a za sve ostale važi? Svi članovi akademske zajednice znaju da je jedino pravilo da u komisiji mogu biti ČLANOVI UŽE NAUČNE OBLASTI U KOJOJ SE NASTAVNIK BIRA!!!!!! I upravo ovaj podatak pokazuje selektivnost mog izbora u zvanje redovnog profesora i direktno postojanje namere ometanja mog izbornog procesa u zvanje redovnog profesora!
2. Najskandalozniji deo Izjave dekanke je zaključak u kome kaže: „Iako je prema članu 13. Pravilnika, Naučno-stručno veće Univerziteta imalo pravo da donese odluku o formiranju Komisije drugačiju od predloga Izbornog veća, stav većine bio je da Naučno-stručno veće ne donese odluku samoinicijativno, već da se o tome, kao najkompetentniji, izjasne nastavnici Katedre za hirurgiju i anesteziologiju sa reumatologijom“ . Još jedna direktna potvrda da je Naučno-stručno veće grubo prekršilo Pravilnik. Ono što je dekanka „zaboravila“ da kaže je da NS Veće može da promeni Komisiju prema članu 13. Pravilnika ali UZ OBRAZLOŽENJE!!! Takodje, dekanka svesno ne pominje da je na osnovu člana 14. stav 1. Pravilnika, U SLUČAJU NEIZBORA KOMISIJE predsednik Naučno-stručnog veća dužan da o tome pismeno obavesti predsednika Senata Univerziteta u roku od tri dana od dana održavanja sednice Naučno-stručnog veća na kojoj nije donesena odluka o imenovanju Komisije dok je na osnovu člana 14. stav 2. Pravilnika, Senat dužan da donese odluku o imenovanju Komisije u roku od 15 dana od dana prijema obaveštenja od predsednika Naučno-stručnog veća i odluku dostavlja fakultetu koji je raspisao konkurs!

Pravilnik se ne može proizvoljno tumačiti i ne može se Komisija odredjivati za sve po jednom principu a samo za kardiohirurgiju na drugačiji način i NE MOŽE DEKANKA DA KAŽE DA JE „STAV“ VEĆINE BIO DA SE CEO PROCES VRATI KATEDRI HIRURGIJE! Jedino merodavno je postupak koji se vodi PREMA PRAVILNIKU A NE PO STAVU VEĆINE!!! Ovim je dekanka samo potvrdila DA JE „VEĆINA“ SVESNO I NAMERNO PREKRŠILA PRAVILNIK KOJI SU BILI U OBAVEZI DA POŠTUJU!

U akademskoj zajednici treba da važe Zakoni i Pravilnici i da ničiji izbor ne zavisi od samovolje i diktata dekana. U političkoj partiji odlučuje predsednik partije i kako on kaže tako ide i „stav“ većine. Na Univerzitetu treba i mora drugačije.

Nečasno je i nemoralno i za akademsku zajednicu potpuno neprihvatljivo da dekan fakulteta GLASA PROTIV ODLUKE IZBORNOG VEĆA ČIJI JE ON PREDSEDNIK kao i da šef katedre UNO Hirurgija GLASA PROTIV ODLUKE SVOJE KATEDRE čiji je on predsednik. Da li dekanka i šef katedre smatraju da je samo njihovo mišljenje morodavno a da legitimna i meritorna odluka katedre i Izbornog veća ne znači ništa jer njih dvoje smatraju suprotno. I upravo ovo pokazuje da imamo potpunu privatizaciju medicinskog fakulteta u Nišu gde se odluke nadležnih tela poništavaju po nahodjenju i ličnom interesu pojedinca, doduše rukovodećih.

U prilogu su Žalba koju sam uputio prosvetnoj inspekciji ministarstva pravde Republike Srbije kao i Prigovor koji sam uputio predsednici Naučno-stručnog veća koja je bila u obavezi da u roku od 3 dana od dana održavanja sednice NS veća uputi obaveštenje predsedniku Senata Univerziteta u Nišu da Komisija nije odredjena u skladu sa tačkom 14. Pravilnika (u prilogu je i Pravilnik o postupku sticanja zvanja i zasnivanju radnog odnosa nastavnika Univerziteta u Nišu).

Prof dr Dragan J. Milić, FACS

Opšti hirurg, vaskularni hirurg i kardiohirurg

Direktor klinike za kardiohirurgiju UKC Niš